**Ενότητα 12η (σελ. 122)**

**Ξενοφών, Ἀπομνημονεύματα 1, 7, 1-2**

Ας εξετάσουμε αν αποτρέποντας τους μαθητές του από την αλαζονεία τους προέτρεπε να φροντίζουν για την αρετή. Δηλαδή, πάντα έλεγε, ότι δεν υπήρχε καλύτερος δρόμος για την καλή φήμη από εκείνον, μέσω του οποίου θα γινόταν ικανός σε αυτό, στο οποίο και θα ήθελε να θεωρείται (ότι είναι ικανός). Ότι έλεγε την αλήθεια, με αυτό τον τρόπο δίδασκε. Δηλαδή, ας σκεφτούμε, έλεγε, αν κανείς χωρίς να είναι καλός αυλητής, θα ήθελε να νομίζεται τέτοιος, τι θα έπρεπε αυτός να κάνει. Δεν θα έπρεπε άραγε να μιμηθεί τους καλούς αυλητές ως προς τα εξωτερικά της τέχνης, και πρώτα, επειδή εκείνοι και στολή καλή έχουν και ακολούθους πολλούς περιφέρουν, και αυτός πρέπει να τα κάμει αυτά. έπειτα, επειδή εκείνους πολλοί τους επαινούν και αυτός πολλούς κόλακες πρέπει να παρασκευάσει. Αλλά όμως πουθενά δεν πρέπει να αναλάβει το έργο του αυλητή, διαφορετικά αμέσως θα αποδειχθεί ότι είναι γελοίος, και όχι μόνο κακός αυλητής αλλά και άνθρωπος αλαζόνας. Και όμως αν ξοδεύει πολλά και καθόλου δεν ωφελείται και επιπλέον έχει κακή φήμη, πώς δε θα ζήσει και με κόπο και ανώφελα και καταγέλαστα;

**Ασκήσεις**

1. Να κάνετε χρονική αντικατάσταση στους παρακάτω τύπους: ἐπισκεψώμεθα, ἀποτρέπων, ἔλεγεν, εἴη, βούλοιτο
2. Να κάνετε εγκλιτική αντικατάσταση στους παρακάτω τύπους: έπισκεψώμεθα, γένοιτο, βούλοιτο, κέκτηνται
3. Να γράψετε τους τύπους των παρακάτω ρημάτων:

|  |  |  |  |
| --- | --- | --- | --- |
| 1 |  |  |  |
| 1 | **ἐπισκεψώμεθα** | απαρέμφατο του παρακειμένου |  |
| 2 | **έπιμελεῖσθαι** | τον αντίστοιχο τύπο του παθητικού μέλλοντα και του παθητικού αορίστου |  |
|  |
| 3 | **ἔλεγεν** | β΄ ενικό προστακτικής αορίστου |  |
| 4 | **ἔφη** | γ΄ ενικό οριστικής ενεστώτα |  |
| 5 | **περιάγονται** | β΄ πληθυντικό υποτακτικής του αορίστου β΄ |  |
|  |  |  |  |

1. Να γράψετε τους τύπους που σας ζητούνται:

|  |  |  |  |
| --- | --- | --- | --- |
| 1 | **ἀλαζονείας** | τη δοτική ενικού |  |
| 2 | **τούς συνόντας** | τη δοτική πληθυντικού του ίδιου γένους |  |
| 3 | **ὁδός** | γενική πληθυντικού |  |
| 4 | **ἧς** | τον αντίστοιχο τύπο της αντωνυμίας στο αρσενικό |  |
| 5 | **τις** | ονομαστική πληθυντικού θηλυκού γένους  και ονομαστική ενικού ουδετέρου γένους |  |
|  |
| 6 | **τοῦτο** | τον αντίστοιχο τύπο του θηλυκού |  |
| 7 | **άληθῆ** | ο αντίστοιχος τύπος του ενικού |  |
| 8 | **αὐλητής** | γενική ενικού |  |
| 9 | **τέχνης** | αιτιατική πληθυντικού |  |
| 10 | **σκεύη** | γενική ενικού |  |
|  |  |  |  |

1. Να γράψετε τα παραθετικά των παρακάτω επιθέτων/επιρρημάτων: καλλίων, άγαθός, άληθῆ, ἔξω, πολλοί, γελοῖος, κακός.
2. Να αναγνωρίσετε τον υποθετικό λόγο που υπάρχει στην παρακάτω φράση και να τον μετατρέψετε στα άλλα είδη: *εἴ τις μὴ ὢν ἀγαθὸς αὐλητὴς δοκεῖν βούλοιτο, τί ἂν αὐτῷ ποιητέον εἴη.*
3. Να αναγνωρίσετε τον λανθάνοντα υποθετικό λόγο στις παρακάτω υποθετικές μετοχές και να τις μετατρέψετε σε σε υποθετικές προτάσεις κάνοντας τις απαραίτητες αλλαγές: *Καίτοι πολλὰ μὲν δαπανῶν, μηδὲν δ’ ὠφελούμενος, πρὸς δὲ τούτοις κακοδοξῶν, πῶς οὐκ ἐπιπόνως τε καὶ ἀλυσιτελῶς καὶ καταγελάστως βιώσεται;*
4. Να μετατρέψετε τις παρακάτω αιτιολογικές προτάσεις σε μετοχικές φράσεις κάνοντας τις απαραίτητες αλλαγές:

* *ὅτι ἐκεῖνοι σκεύη τε καλὰ κέκτηνται καὶ ἀκολούθους πολλοὺς περιάγονται*
* *ὅτι ἐκείνους πολλοὶ ἐπαινοῦσι*

1. Να μετατρέψετε τις παρακάτω προτάσεις στον ευθύ λόγο:

* *ὡς οὐκ εἴη καλλίων ὁδὸς ἐπ’ εὐδοξίαν ἢ δι’ ἧς ἄν τις ἀγαθὸς τοῦτο γένοιτο, ὃ καὶ δοκεῖν βούλοιτο.*
* *Ὅτι δ’ ἀληθῆ ἔλεγεν*
* *εἴ τις μὴ ὢν ἀγαθὸς αὐλητὴς δοκεῖν βούλοιτο, τί ἂν αὐτῷ ποιητέον εἴη.*

1. Να μετατρέψετε τις παρακάτω προτάσεις στον πλάγιο λόγο με εξάρτηση τη φράση: «Σωκράτης ἤρετο»

* *Καίτοι πολλὰ μὲν δαπανῶν, μηδὲν δ’ ὠφελούμενος, πρὸς δὲ τούτοις κακοδοξῶν, πῶς οὐκ ἐπιπόνως τε καὶ ἀλυσιτελῶς καὶ καταγελάστως βιώσεται;*
* *Ἆρ’ οὐ τὰ ἔξω τῆς τέχνης μιμητέον τοὺς ἀγαθοὺς αὐλητάς;*